Diari Oficial de la Generalitat Valenciana


Sumari del DOGV 9989, del 21-11-2024 (2024/12583)

RESOLUCIÓ de 30 d’octubre de 2024, de la Direcció General de Personal, per la qual, en estimació de recursos d’alçada, es modifica l’Acord de 3 de juny de 2024, del tribunal que ha de jutjar el concurs oposició per a la provisió de vacants de facultatiu o facultativa especialistes d’Anestesiologia i Reanimació, d’institucions sanitàries de la Conselleria de Sanitat, pel qual es publica la resolució definitiva del concurs oposició, per l’orde de puntuació total obtinguda.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9989

Data del DOGV
:   21-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12302

CVE
:   ZYNR-A-5634-10095

Data del document
:   30-10-2024

Organisme emissor
:   Conselleria de Sanitat

Tipus de document
:   Resolució

Mitjançant Acord de 3 de juny de 2024, del tribunal que ha de jutjar el concurs oposició per a la provisió de vacants de facultatiu o facultativa especialistes d’Anestesiologia i Reanimació, d’institucions sanitàries de la Conselleria de Sanitat, es va publicar la resolució definitiva del concurs oposició, per l’orde de puntuació total aconseguida.

Davant de l’acord esmentat, diverses persones interessades van interposar recurs d’alçada davant la Direcció General de Personal, en què mostraven la seua disconformitat amb la resolució definitiva del concurs oposició, per l’orde de puntuació total aconseguida.

Finalitzat el procediment de revisió en via administrativa, s’han resolt els recursos d’alçada per la Direcció General de Personal i notificat a les persones interessades les respectives resolucions estimatòries i desestimatòries, en virtut de les quals, es modifica la resolució definitiva del concurs oposició, per l’orde de puntuació total aconseguida.

De conformitat amb això i fent ús de la competència atribuïda per l’article 17 del Decret 135/2023, de 10 d’agost, del Consell, pel qual s’aprova el Reglament orgànic i funcional de la Conselleria de Sanitat,

RESOLC

Publicar, amb les modificacions corresponents després de l’estimació dels indicats recursos d’alçada, de manera íntegra la resolució definitiva del concurs oposició, per l’orde de puntuació total aconseguida, com a annex I.

La present resolució és definitiva en via administrativa i contra esta podrà interposar-se un recurs contenciós administratiu, de conformitat amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l’endemà de la seua notificació, davant el jutjat contenciós administratiu corresponent, sense perjuí que puguen exercir, si és el cas, qualsevol altre que consideren procedent.

  

València, 30 d'octubre de 2024

María Amparo Pinazo Gamir

Directora general de Personal

Esta disposició conté annexos. Consulteu-ne la versió en PDF.